paragraph_text: Ovaj pojam upotrebljava se da bi se izbjegao izraz moderna umjetnost. U svakodnevnom govoru pod pojmom moderno, pa i pomodno, podrazumijeva se ono što se trenutačno većini ljudi može svidjeti, a što se može zamijeniti i izrazom suvremeno. Ovi izrazi predstavljaju ono što donosi vrijeme u kojem živimo. Stručno, u kontekstu umjetnosti i povijesti umjetnosti, izraz modèrna spaja se s određenim razdobljem u povijesti umjetnosti, ali bez vremenskog zaključenja.